โต้งกังวลไทยโดนแบล็กลิสต์ฟอกเงินหนุนก่อการร้าย
ศก.ไทยถูกรุมเร้า ต่างประเทศกลัวก่อการร้าย ประกาศเตือนมาไทย และยังโดนประกาศเป็น 1 ใน 5 ประเทศ ที่ฟอกเงินให้การสนับสนุนการก่อการร้าย
17 ก.พ. 2555

ศก.ไทยถูกรุมเร้า ต่างประเทศกลัวก่อการร้าย ประกาศเตือนมาไทย และยังโดนประกาศเป็น 1 ใน 5 ประเทศ ที่ฟอกเงินให้การสนับสนุนการก่อการร้าย
นายกิตติรัตน์ ณ ระนอง รองนายกรัฐมนตรี และ รมว.คลัง กล่าวว่า การที่ 14 ประเทศ ประกาศเตือนประชาชนของตัวเองให้ระมัดระวังการเดินทางมาในไทย หลังเกิดเหตุก่อการร้าย ถือเป็นเรื่องปกติ เพราะทุกประเทศในโลกสามารถถูกก่อการร้ายได้ทั้งนั้น เนื่องจากการก่อการร้ายไม่เลือกสถานที่ ไม่เลือกเวลา และไม่มีเหตุผล และไม่มีประเทศไหนในโลกสักทีปลอดภัยจากการก่อการร้าย
อย่างไรก็ตาม รัฐบาลต้องให้ความสำคัญกับการรักษาความปลอดภัย เรื่องการตรวจคนเข้าเมือง และสารที่จะนำมาใช้ผลิตระเบิด
นายกิตติรัตน์ กล่าวว่า การก่อร้่ายที่เกิดขึ้นในไทย ยังไม่กระทบเศรษฐกิจหรือการท่องเที่ยว เพราะยังมีนักท่องเที่ยวเดิืนทางเข้่ามาทางสนามบินสุวรรณภูมิจำนวนมาก และการจองห้องพักก็ยังไม่ได้ลดลง
นอกจากนี้ จากการเดินทางไปโรดโชว์ที่ฮ่องกง นักลงทุนไม่ได้สักถามเรื่องการก่อการร้าย แต่ถามเรื่องปัญหาการเมือง การป้องกันน้ำท่วมไม่ให้เกิดซ้ำ และการดูแลการขยายตัวเศรษฐกิจภายในภาพรวมมากกว่า
นายกิตติรัตน์ กล่าวว่า มีความกังวลถึงผลกระทบที่อาจจะมีตาามาจากคณะทำงานเฉพาะกิจเพื่อดำเนินมาตรการทางการเงินเกี่ยวกับการฟอกเงิน หรือ FATF ขึ้นบัญชีดำไทย, ปากีสถาน, อินโดนีเซีย, กานา และแทนซาเนียในรายชื่อในฐานะประเทศที่ไม่ปฏิบัติตามมาตรฐานระหว่างประเทศว่าด้วยการสกัดการฟอกเงิน โดยพบว่า ประเทศทั้ง 5 ไม่ได้ปฏิบัติตามคำแนะนำเรื่องการปราบปรามการฟอกเงิน และการ ให้ทุนสนับสนุนการก่อการร้ายนั้น
รมว.คลัง กล่าวว่า ขณะนี้อยู่ระหว่างการรอรับรายงานอย่างเป็นทางการจาก คณะกรรมการป้องกันและปราบปรามการฟอกเงิน หรือ ป.ป.ง.ซึ่งเป็นหน่วยงานที่รับผิดชอบกรณีนี้โดยตรง และเป็นตัวแทนของประเทศไทยที่เดินทางไปร่วมประชุม FATF ที่ประเทศฝรั่งเศส
เบื้องต้นทราบว่ามีความจำเป็นต้องแก้ไขกฏหมาย 2 ฉบับทีเกี่ยวข้องกับการปราบปรามการฟอกเงินให้เป็นมาตรฐานสากล โดยได้รับการแจ้งเตือนให้ปรับปรุงกฏหมายที่เกี่ยวข้องมาเป็นเวลาหลายปีมาแล้ว แต่ยังไม่ได้ดำเนินการ ซึ่งหลังจากนี้ก็ต้องพิจารณาดูว่ามีข้อติดขัดอย่างไรถึงไม่สามารถดำเนินการได้ และหาทางแก้ไขข้ดติดขัดนั้นเพื่อทำให้กฏหมายมีมาตรฐานสากล